eo fi eo pt en fi eo eo fi eo eo eo cs pt eo eo hu eo eo eo fr eo fr eo eo eo eo eo eo eo eo eo de en en sk de ru ru en eo eo eo eo eo lt eo eo eo eo de es eo eo eo eo eo sv ur eo eo eo eo es eo eo eo eo eo eo eo eo tr nl eo eo it eo eo eo eo eo eo eo eo eo eo eo eo ar hbs_lat de en fr it it pl ru sk hbs_lat fy eo eo eo eo eo eo eo eo eo
El Vikipedio, la libera enciklopedio
Jump to navigation Jump to search
v • d • r
Miroslav Tyrš ([tirŝ] ; naskiĝis la 17-an de septembro 1832, en Děčín, mortis la 8-an de aŭgusto 1884, en Ötz) estis ĉeĥa arthistoriisto kaj artkritikisto
Li estis unu el la fondintoj de la gimnastikista-naciista movado Sokol.
Miroslav Tyrš naskiĝis kiel filo de germana kuracisto, kun la nomo Friedrich Tiersch. Restinte orfo li estis edukita de german-etnaj parencoj en Mladá Boleslav kaj parolis germane kaj ĉeĥe. Studinte ĉe la germana gimnazio en Prago kaj ĉe la filozofia fakultato (pri natursciencoj, filozofio kaj estetiko) li doktoriĝis en la filozofia fakultato.
Statuo de Tyrš, en gimnastikista vesto, antaŭ lia domo en Prago
Post siaj studoj li ekuzis la pseŭdonimon Miroslav Tyrš (la prononco de la familia nomo estas preskaŭ identa, kaj la slava "mir" egalas al la germana "fried"). Li engaĝiĝis pri la ĉeĥa naciisma movado kaj en 1862 fondis, kune kun Jindřich Fügner, la gimnastikan movadon Sokol. Li verkis "základový tělocvik" (baza gimnastiko) kaj kreis en ĝi ĉeĥlingvan terminaron pri gimnastiko.
En 1881 li estis nomumita docento de la Ĉeĥa Teknika Universitato Prago, unu jaron poste ties profesoro, sed je la kondiĉo, ke li rezignu pri laboro por Sokol.
En 1884 li malsaniĝis kaj por ripozo iris al Aŭstrio, al vilaĝo/valo Ötz. Je la 8-a de aŭgusto li foriris promeni, sed ne revenis; post kelkaj tagoj oni trovis lian kadavron en rivereto.
Kategorio Miroslav Tyrš en la Vikimedia Komunejo (Multrimedaj datumoj)
ISNI: 0000 0000 5540 162X
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 16:57, 31 mar. 2019.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco